CELEX: 32014R0588
Language: bg
Date: 2014-06-02 00:00:00
Title: Регламент (ЕС) № 588/2014 на Комисията от 2 юни 2014 година за изменение на приложения III и IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества за портокалово масло, Phlebiopsis gigantea , гиберелинова киселина, Paecilomyces fumosoroseus щам FE 9901, ядрено-полиедрен вирус в Spodoptera littoralis , ядрено-полиедрен вирус в Spodoptera exigua , Bacillus firmus I-1582, S-абсцисинова киселина, L-аскорбинова киселина и ядрено-полиедрен вирус в Helicoverpa armigera във и върху определени продукти  Текст от значение за ЕИП

3.6.2014   
            
            
               BG
            
            
               Официален вестник на Европейския съюз
            
            
               L 164/16
            
         РЕГЛАМЕНТ (ЕС) № 588/2014 НА КОМИСИЯТА
   от 2 юни 2014 година
   за изменение на приложения III и IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества за портокалово масло, Phlebiopsis gigantea, гиберелинова киселина, Paecilomyces fumosoroseus щам FE 9901, ядрено-полиедрен вирус в Spodoptera littoralis, ядрено-полиедрен вирус в Spodoptera exigua, Bacillus firmus I-1582, S-абсцисинова киселина, L-аскорбинова киселина и ядрено-полиедрен вирус в Helicoverpa armigera във и върху определени продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 5, параграф 1 от него,
   като има предвид, че:
   
               (1)
            
            
               Максимално допустимите граници на остатъчни вещества (МДГОВ) по отношение на гиберелиновата киселина са установени в част А на приложение III към Регламент (ЕО) № 396/2005. По отношение на Phlebiopsis gigantea, Paecilomyces fumosoroseus щам FE 9901, ядрено-полиедрения вирус в Spodoptera littoralis, ядрено-полиедрения вирус в Spodoptera exigua, Bacillus firmus I-1582, портокаловото масло, S-абсцисиновата киселина, L-аскорбиновата киселина и ядрено-полиедрения вирус в Helicoverpa armigera не са установени конкретни МДГОВ и веществата не са включени в приложение IV към Регламент (ЕО) № 396/2005, поради което се прилага определената в член 18, параграф 1, буква б) от същия регламент стойност по подразбиране от 0,01 mg/kg.
            
         
               (2)
            
            
               По отношение на Phlebiopsis gigantea
                   (2), Paecilomyces fumosoroseus щам FE 9901 (3), ядрено-полиедрения вирус в Spodoptera littoralis
                   (4), ядрено-полиедрения вирус в Spodoptera exigua
                   (5), Bacillus firmus I-1582 (6) и ядрено-полиедрения вирус в Helicoverpa armigera
                   (7) Европейският орган за безопасност на храните („Органът“) заключи, че тези вещества не са патогенни за хората и не изискват количествена оценка на риска за потребителите. С оглед на това заключение Комисията счита, че включването на тези вещества в приложение IV към Регламент (ЕО) № 396/2005 е целесъобразно.
            
         
               (3)
            
            
               По отношение на портокаловото масло (8) Органът не можа да стигне до заключение, що се отнася до оценката на риска за потребителите при прием чрез храната, поради липсата на определена информация и необходимостта от по-задълбочен анализ от страна на лицата, отговарящи за управлението на риска. Портокаловото масло се среща в естествен вид в растения и се използва като ароматизиращ агент за лекарства и храни. С оглед на това се счита за уместно временното включване на това вещество в приложение IV към Регламент (ЕО) № 396/2005 до представянето от страна на ЕОБХ на мотивирано становище в съответствие с член 12, параграф 1.
            
         
               (4)
            
            
               По отношение на гиберелиновата киселина (9) Органът не можа да стигне до заключение за оценка на риска за потребителите при прием чрез храната, поради липсата на определена информация и необходимостта от по-задълбочен анализ от страна на лицата, отговарящи за управлението на риска. Гиберелиновата киселина се среща в естествен вид в широк спектър от растения. Органът не предложи МДГОВ за грозде, тъй като остатъците в третираните и контролните проби са били под LOQ и тъй като не би било възможно да се направи разграничение между екзогенни и срещащи се по естествен път гиберелини. С оглед на това се счита за уместно временното включване на това вещество в приложение IV към Регламент (ЕО) № 396/2005 до представянето от страна на ЕОБХ на обосновано мотивирано становище в съответствие с член 12, параграф 1.
            
         
               (5)
            
            
               По отношение на S-абсцисиновата киселина (10) Органът не можа да стигне до заключение за оценка на риска за потребителите при прием чрез храната, поради липсата на определена информация и необходимостта от по-задълбочен анализ от страна на лицата, отговарящи за управлението на риска. S-абсцисиновата киселина се среща по естествен път в растения. С оглед на това се счита за уместно временното включване на това вещество в приложение IV към Регламент (ЕО) № 396/2005 до представянето от страна на ЕОБХ на мотивирано становище в съответствие с член 12, параграф 1.
            
         
               (6)
            
            
               По отношение на L-аскорбиновата киселина Органът заключи (11), че нейното включване в приложение IV към Регламент (ЕО) № 396/2005 е целесъобразно.
            
         
               (7)
            
            
               Въз основа на научното становище и заключенията на Органа и като се вземат под внимание факторите, относими към разглеждания въпрос, съответните изменения на МДГОВ отговарят на относимите изисквания по член 5, параграф 1 и член 14, параграф 2 от Регламент (ЕО) № 396/2005.
            
         
               (8)
            
            
               Поради това Регламент (ЕО) № 396/2005 следва да бъде съответно изменен.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   В приложение III към Регламент (ЕО) № 396/2005 графата за гиберелинова киселина се заличава.
   2.   В приложение IV вписванията: „портокалово масло (12)“, „Phlebiopsis gigantea“, „гиберелинова киселина (12)“, „Paecilomyces fumosoroseus щам FE 9901“, „ядрено-полиедрен вирус в Spodoptera littoralis“, „ядрено-полиедрен вирус в Spodoptera exigua“, „Bacillus firmus I-1582“, „S-абсцисинова киселина (12)“, „L-аскорбинова киселина“ и „ядрено-полиедрен вирус в Helicoverpa armigera“ се добавят по азбучен ред.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 юни 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 70, 16.3.2005 г., стр. 1.
   
      (2)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество Phlebiopsis gigantea. EFSA Journal (Бюлетин на ЕОБХ) 2013;11(1):3033. [31 стр.] doi:10.2903/j.efsa.2013.3033.
   
      (3)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество Paecilomyces fumosoroseus щам FE 9901. EFSA Journal (Бюлетин на ЕОБХ) 2012;10(9):2869. [26 стр.] doi:10.2903/j.efsa.2012.2869.
   
      (4)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество ядрено-полиедрен вирус в Spodoptera littoralis. EFSA Journal (Бюлетин на ЕОБХ) 2012;10(9):2864. [33 стр.] doi:10.2903/j.efsa.2012.2864.
   
      (5)  EFSA BIOHAZ (Експертна група на ЕОБХ по биологични опасности), 2013 г. Научно становище за запазване на списъка от QPS биологични агенти, добавяни умишлено към храни и фуражи (актуализирано през 2013 г.). EFSA Journal (Бюлетин на ЕОБХ) 2013;11(11):3449, 108 стр. doi:10.2903/j.efsa.2013.3449.
   
      (6)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество Bacillus firmus I-1582. EFSA Journal (Бюлетин на ЕОБХ) 2012;10(10):2868. [33 стр.] doi:10.2903/j.efsa.2012.2868.
   
      (7)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество ядрено-полиедрен вирус в Helicoverpa armigera. EFSA Journal (Бюлетин на ЕОБХ) 2012;10(9):2865. [31 стр.] doi:10.2903/j.efsa.2012.2865.
   
      (8)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество портокалово масло. EFSA Journal (Бюлетин на ЕОБХ) 2013;11(2):3090. [55 стр.] doi:10.2903/j.efsa.2013.3090.
   
      (9)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество гиберелинова киселина. EFSA Journal (Бюлетин на ЕОБХ) 2012;10(1):2507. [45 стр.] doi:10.2903/j.efsa.2012.2507.
   
      (10)  Европейски орган за безопасност на храните, 2013 г. Заключение относно партньорската проверка за оценка на риска от употребата на пестициди, съдържащи активното вещество S-абсцисинова киселина. EFSA Journal (Бюлетин на ЕОБХ) 2013;11(8):3341, 78 стр. doi:10.2903/j.efsa.2013.3341.
   
      (11)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество L-аскорбинова киселина. EFSA Journal (Бюлетин на ЕОБХ) 2013;11(4):3197. [54 стр.] doi:10.2903/j.efsa.2013.3197.
   
      (12)  Вещества, временно включени в приложение IV до приключване на оценката им съгласно Директива 91/414/ЕИО и до представянето от страна на ЕОБХ на мотивирано становище в съответствие с член 12, параграф 1.